Diari Oficial de la Generalitat Valenciana


Sumari del DOGV 9205, del 29-10-2021 (2021/10874)

RESOLUCIÓ de 3 de juny de 2021, de la Direcció General de Tecnologies de la Informació i les Comunicacions, per la qual s'autoritza la transferència de llicències per a la prestació del servei de comunicació audiovisual de televisió digital terrestre a les localitats de Sagunt, Alzira, Ontinyent-Xàtiva, València i Torrent.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9205

Data del DOGV
:   29-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10285


Data del document
:   03-06-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * indústria audiovisual

RESOLUCIÓ de 3 de juny de 2021, de la Direcció General de Tecnologies de la Informació i les Comunicacions, per la qual s'autoritza la transferència de llicències per a la prestació del servei de comunicació audiovisual de televisió digital terrestre a les localitats de Sagunt, Alzira, Ontinyent-Xàtiva, València i Torrent. [2021/10873]  
Antecedents de fet  
Primer. Editorial Prensa Valenciana, SAU, és titular d'unes llicències de comunicació audiovisual en virtut dels acords del Consell, de 4 d'agost de 2016, 1 de juliol de 2016, 22 d'abril de 2016 i 26 de febrer de 2016.  
Segon. En data 31 de juliol de 2020, va tindre entrada al Registre de Presidència de La Generalitat, escrit pel qual Editorial Prensa Valenciana, SAU, i Prime TV Valenciana, SL, sol·liciten la transmissió de les llicències per a la prestació del servei de comunicació audiovisual de televisió digital terrestre, sent Editorial Prensa Valenciana, SAU, la titular d'aquestes.  
Tercer. En data 31 de maig de 2021 té entrada en el Registre General de Presidència de la Generalitat Valenciana la Resolució de la Secretaria d'Estat de Telecomunicacions i Infraestructures Digitals per la qual s'atorga autorització prèvia per a la transmissió de les concessions demanials DGV-1700215, DGV-1700216. DGV-1700218, DGV-1700220 i DGV-0600342, d'Editorial Prensa Valenciana, SAU, a favor de Prime TV Valenciana, SL.  
Quart. Consta en l'expedient:  
- Certificació expedida per l'òrgan administratiu sobre l'estructura accionarial i les participacions significatives d'ambdues entitats participants en aquest negoci jurídic.  
- Informació del Registre Mercantil relativa als estatuts vigents de la persona jurídica.  
- Declaració responsable de l'adquirent en que manifesta que compleix amb tots els requisits i límits establits en els articles 25 i 26 de la Llei 7/2010, de 31 de març, general de la comunicació audiovisual; no trobant-se incursa en cap de les prohibicions establides en article 37 de l'al·ludida Llei.  
- Declaració responsable de l'adquirent manifestant que assumeix les condicions i compromisos associats al títol habilitant afectat, i que se subroga en les obligacions de l'anterior titular.  
- Declaració responsable relativa a no estar afectat per les prohibicions per a contractar, recollides en la normativa vigent de contractació pública.  
- Certificacions acreditatives de trobar-se al corrent de les obligacions tributàries amb la Seguretat Social, l'Agència Tributària Estatal i la Hisenda Autonòmica Valenciana.  
- Acreditació de l'ingrés corresponent a les taxes establides per a l'autorització d'arrendaments i altres negocis jurídics relacionats amb llicències de comunicació audiovisual.  
  
Fonaments de dret  
Primer. L'article 29 de la Llei 7/2010, de 31 de març, general de la comunicació audiovisual, estableix que la celebració de negocis jurídics l'objecte de la qual siga una llicència de comunicació audiovisual requerirà autorització prèvia de l'autoritat audiovisual competent. Aquesta autorització només podrà ser denegada quan qui la sol·licite no acredite el compliment de totes les condicions legalment establides per a la seua obtenció o no se subrogue en les obligacions de l'anterior titular. A més, la transmissió requereix que hagen transcorregut almenys dos anys des de l'adjudicació inicial del títol habilitant així com el compliment de l'oferta per mitjà de la qual es va obtenir l'adjudicació.  
Segon. Els articles 25 i 26 de la Llei 7/2010, de 31 de març, general de la comunicació audiovisual, estableixen els requisits i limitacions per a ser titular d'una llicència de comunicació audiovisual. D'altra banda l'article 37 de la mencionada Llei 7/2010, de 31 de març, disposa les garanties per a l'existència de pluralisme en el mercat audiovisual televisiu.  
Tal com s'ha exposat en els antecedents de fet, consten en l'expedient les declaracions responsables pertinents i la resta de documentació exigible.  
Tercer. L'article 23 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix el següent:  
  
«1. Les llicències regulades en aquest capítol podran ser objecte de negocis jurídics, que s'ajustaran al que preveu la Llei 7/2010, de 31 de març, i requeriran autorització de l'òrgan competent en matèria de comunicació audiovisual de la Generalitat.  
2. Aquesta autorització només podrà ser denegada quan la persona física o jurídica sol·licitant no acredite el compliment de totes les condicions legalment establides per a la seua obtenció o no se subrogue en les obligacions de l'anterior persona titular.  
3. La sol·licitud d'autorització es presentarà i serà tramitada en un termini màxim de sis mesos, d'acord amb els requisits i al procediment establit en la normativa de desplegament d'aquest decret.  
4. En tot cas, haurà de quedar garantit el pluralisme i la lliure concurrència, amb l'objecte de previndre situacions de concentració de mitjans i abús de posició dominant, d'acord amb el que preveu la normativa vigent.»  
Quart. L'article 39.4 del Reial decret 123/2017, de 24 de febrer, pel qual s'aprova el Reglament sobre l'ús del domini públic radioelèctric, estableix el següent:  
«4. L'autorització dels negocis jurídics de transmissió o arrendament sobre llicències de comunicació audiovisual pels òrgans de l'Estat o de les comunitats autònomes, competents en material audiovisual, requerirà amb caràcter previ l'autorització per la Secretaria d'Estat per a la Societat de la Informació i l'Agenda Digital pel que fa a la transmissió o cessió de la concessió de domini públic radioelèctric annex al títol habilitant audiovisual, en els termes que preveu el títol VI d'aquest reglament.»  
Tal com s'ha exposat en l'antecedent de fet tercer, consta en l'expedient Resolució de la Secretaria d'Estat de Telecomunicacions i Infraestructures Digitals per la qual s'atorga autorització prèvia per a la transferència de les concessions demanials corresponents a Editorial Prensa Valenciana, SAU, a favor de Prime TV Valenciana, SL.  
  
Cinqué. La disposició transitòria primera de la Llei 10/2018, de 18 de maig, de la Generalitat, de creació del Consell de l'Audiovisual de la Comunitat Valenciana (CACV), disposa el següent:  
«Fins que no es pose en funcionament el Consell de l'Audiovisual de la Comunitat Valenciana, l'òrgan competent en matèria audiovisual de la Generalitat serà la Secretaria Autonòmica de Comunicació.»  
  
Queda acreditat en l'expedient que l'entitat adquirent reuneix els requisits legals per a ser titular de les llicències, se subroga en les obligacions de l'actual titular, i han transcorregut més de dos anys des de l'adjudicació inicial del títol habilitant.  
D'acord amb allò que s'ha exposat en els anteriors antecedents de fet i fonaments de dret, resolc:  
  
Primer  
Autoritzar la transmissió de la titularitat de les llicències per a la prestació del servei de comunicació audiovisual de televisió digital terrestre., entre les mercantils Editorial Prensa Valenciana, SAU, i Prime TV Valenciana, SL.  
La transmissió autoritzada no implicarà alteració de les condicions tècniques aprovades al seu dia i suposa, per l'adquirent, l'acatament de la normativa aplicable, tant estatal com autonòmica.  
  
Segon  
L'entitat adquirent, Prime TV Valenciana, SL, se subroga en totes les obligacions de l'entitat transmitent, Editorial Prensa Valenciana, SAU. L'autorització està condicionada al compliment de l'oferta per mitjà de la qual es va obtindre l'adjudicació de la concessió, posteriorment transformada en llicència.  
  
Tercer  
El negoci jurídic, degudament formalitzat, haurà de notificar-se a aquesta Direcció General de Tecnologies de la Informació i les Comunicacions, que al seu torn ho notificarà a la Secretaria d'Estat de Telecomunicacions i Infraestructures Digitals.  
  
Contra la present resolució, que posa fi a la via administrativa es podrà interposar potestativament un recurs de reposició davant de la Direcció General de Tecnologies de la Informació i les Comunicacions, en el termini d'un mes comptat des de l'endemà de la notificació, de conformitat amb el que preveuen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la notificació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
València, 3 de juny de 2021.- El director general de Tecnologies de la Informació i les Comunicacions: José Manuel García Duarte.